
ᓇᓗᓇᐃᖅᓯᒪᖏᑦᑐᑦ - NON CLASSIFIÉ

ᐱᓕᕆᓂᐅᑉ ᐊᑎᖓ:
ᖁᐊᖑᖏᑦᑐᓂᒃ ᓄᓇᓂᒃᓄᓇᙳᐊᓕᐅᕐᑐᑦ ᓄᓇᐃᓪᓗ ᖄᖓᓃᑦᑐᓄᑦ ᐃᒥᓄᑦ ᐃᓱᒪᒋᔭᐅᔪᓄᑦ ᐋᖅᑭᙳᐊᖅᓯᒪᔪᑦ 

ᐱᓕᕆᓂᐅᑉ ᓯᕗᓕᖅᑎᖓ (ᖏᑦ):
ᐊᓐ−ᒪᕆ ᓕᑉᓚᖕᒃ, ᓄᓇᓂᒃ ᖃᐅᔨᓴᕐᓃᑦ ᑲᓇᑕᒥ, ᓄᓇᒥᐅᑕᓂᒃ ᐊᑐᒐᒃᓴᓕᕆᔩᑦ ᑲᓇᑕᒥ, 601 ᐳᑦ ᐊᖅᑯᑎ, ᐊᑐᕙ, ᐊᓐᑎᐊᕆᐅ K1A 0E8, 343-574-1414, anne-marie.leblanc@nrcan-rncan.gc.ca

ᐱᓕᕆᓂᐅᑉ ᑲᑐᔾᔨᖃᑎᒌᖏᑦ:
[bookmark: _Hlk187447852]ᐱᓄᐊᑦ ᕙᐅᓱ, ᓄᓇᓂᒃ ᖃᐅᔨᓴᕐᓃᑦ ᑲᓇᑕᒥ, ᓄᓇᒥᐅᑕᓂᒃ ᐊᑐᒐᒃᓴᓕᕆᔩᑦ ᑲᓇᑕᒥ, ᐊᑐᕙ, ᐊᓐᑎᐊᕆᐅ
ᒍᕆᐊᒡ ᐅᓪᑕᓐᐳᐊᒍ, ᓄᓇᓂᒃ ᖃᐅᔨᓴᕐᓃᑦ ᑲᓇᑕᒥ, ᓄᓇᒥᐅᑕᓂᒃ ᐊᑐᒐᒃᓴᓕᕆᔩᑦ ᑲᓇᑕᒥ, ᐊᑐᕙ, ᐊᓐᑎᐊᕆᐅ
ᓂᑯᓚᔅ ᐱᓄᐊ, ᓄᓇᓂᒃ ᖃᐅᔨᓴᕐᓃᑦ ᑲᓇᑕᒥ, ᓄᓇᒥᐅᑕᓂᒃ ᐊᑐᒐᒃᓴᓕᕆᔩᑦ ᑲᓇᑕᒥ, ᐊᑐᕙ, ᐊᓐᑎᐊᕆᐅ
ᐃᑎᐊᓐ ᔨᕋᑦ, ᓄᓇᓂᒃ ᖃᐅᔨᓴᕐᓃᑦ ᑲᓇᑕᒥ, ᓄᓇᒥᐅᑕᓂᒃ ᐊᑐᒐᒃᓴᓕᕆᔩᑦ ᑲᓇᑕᒥ, ᑯᐱᐊᒃ, ᑯᐱᐊᒃ 
ᕕᐊᓐᑎ ᔅᓚᐃᑕᓐ, ᓄᓇᓂᒃ ᖃᐅᔨᓴᕐᓃᑦ ᑲᓇᑕᒥ, ᓄᓇᒥᐅᑕᓂᒃ ᐊᑐᒐᒃᓴᓕᕆᔩᑦ ᑲᓇᑕᒥ, ᐊᑐᕙ, ᐊᓐᑎᐊᕆᐅ
ᑭᕈᓚᐃᓐ ᑐᓯᓐ, ᓄᓇᓂᒃ ᖃᐅᔨᓴᕐᓃᑦ ᑲᓇᑕᒥ, ᓄᓇᒥᐅᑕᓂᒃ ᐊᑐᒐᒃᓴᓕᕆᔩᑦ ᑲᓇᑕᒥ, ᐊᑐᕙ, ᐊᓐᑎᐊᕆᐅ
ᑎᓂ ᓚᓯᐊᓪ, ᓯᓚᑦᑐᖅᓴᕐᕕᒡᔪᐊᖓ ᐊᑐᕚᑉ, ᐊᑐᕙ, ᐊᓐᑎᐊᕆᐅ
ᐊᐱ ᕗᐊᐃᓴᕐ, ᓯᓚᑦᑐᖅᓴᕐᕕᒡᔪᐊᖓ ᐊᑐᕚᑉ, ᐊᑐᕙ, ᐊᓐᑎᐊᕆᐅ (ᐃᓕᓐᓂᐊᖅᑐᖅ)

ᐋᖅᑭᖅᓯᒪᓂᖓ:
[bookmark: _Hlk187484519]ᑐᑭᓯᓗᒋᑦ ᓄᓇᐃᑦ ᖄᖓᓃᑦᑐᑦ ᐃᒦᑦ ᐃᑎᔪᓂᓗ ᓄᓇᐃᑦ ᐃᓗᐊᓃᑦᑐᑦ ᐃᒦᑦ ᖃᓄᐃᓕᐅᖃᑎᒌᖕᓂᖏᑦ ᐊᑑᑎᖃᑦᑎᐊᖅᑐᑦ ᐱᓕᕆᑦᑎᐊᖅᑐᓄᑦ ᐅᔭᕋᖕᓂᐊᕐᓂᕐᓂᒃ ᐱᕈᖅᑎᑦᑎᓂᕐᓄᑦ, ᐊᑦᑕᕐᓇᖏᑦᑐᒃᑯᑦ ᐊᐅᓚᓂᕐᓄᑦ ᑕᑯᓇᖕᓂᕐᓄᓪᓗ ᐊᕙᑎᓂᒃ ᐊᒃᑐᐃᓂᕐᓂᒃ. ᓄᓇᐃᑦ ᐃᓗᐊᓂ ᓯᕐᒥᖃᐃᓐᓇᐅᔭᖅᑐᓂ, ᑖᒃᑯᐊ ᖃᓄᐃᓕᐅᖃᑎᒌᖕᓃᑦ ᑕᐃᒪᐃᓲᖑᕗᑦ ᒪᑐᐃᖓᔪᓂ ᓄᓇᓂ ᖁᐊᖑᖏᑦᑐᓂ (ᖁᐊᖑᖏᑦᑐᑦ ᓄᓇᑦ ᐳᑐᓯᔪᑦ ᓄᓇᐃᑦ ᐃᓗᐊᓂ ᓯᕐᒥᓂᒃ) ᐊᑖᓂ ᐊᖏᔪᑦ ᑕᓰᑦ ᐃᖅᑲᖓᓄᑦ ᖁᐊᓲᖑᖏᑦᑐᓂ. ᖃᐅᔨᓴᕐᓂᕐᒥᑦ ᓴᓇᔪᒪᔪᑦ ᓄᑖᓂᒃ ᐱᓕᕆᔾᔪᓯᕐᓂᒃ ᓇᓚᐅᑦᑖᕈᑎᒋᔪᓐᓇᖅᓯᓗᒋᑦ ᒪᑐᐃᖓᔪᓂᒃ ᓄᓇᓂᒃ ᐊᐅᒪᔪᓂᒃ ᑰᖕᓂᖏᓐᓂᒡᓗ ᓄᓇᐃᑦ ᐃᓗᐊᓃᑦᑐᑦ ᐃᒦᑦ ᑕᓯᕐᓂᑦ ᑕᓯᕐᓄᑦ ᐃᑎᔪᓂᓗ ᓄᓇᓂ ᐃᒪᐅᖃᑎᒌᓄᑦ. 2021ᒥ, ᐱᓕᕆᖃᑎᒌᑦ ᖃᐅᔨᓴᖅᑏᑦ ᓄᓇᓂᒃ ᖃᐅᔨᓴᕐᓃᑦ ᑲᓇᑕᒥᒃᑯᓐᓂᑦ (GSC) ᐋᖅᑭᙳᐊᖅᓯᓕᓚᐅᖅᑐᑦ ᐱᑕᖃᕐᓂᖏᓐᓄᑦ ᐱᑕᖃᑐᐃᓐᓇᕆᐊᓕᖕᓄᑦ ᓄᓇᓂᒃ ᖁᐊᖑᖏᑦᑐᓂᒃ ᖃᓂᒋᔮᓂ ᑲᖏᖅᖠᓂᐅᑉ 2023ᒥᓪᓗ ᓄᓇᓂ ᖃᐅᔨᓴᖃᑦᑕᓚᐅᖅᑐᑦ ᐋᖅᑭᑦᑎᐊᒃᑲᓐᓂᕋᓱᒃᖢᒋᑦ ᐋᖅᑭᙳᐊᖅᓯᒪᔪᑦ ᐊᑐᖅᖢᑎᒃ ᐅᓄᖅᑐᓂᒃ ᐱᓕᕆᔾᔪᓯᕐᓂᒃ ᓴᓇᕐᕈᑎᓂᒡᓗ ᐱᖃᓯᐅᖦᖢᒋᑦ ᐅᖓᓯᒃᑐᓂᒃ ᖃᐅᓯᓴᕈᑏᑦ ᓄᓇᓂᒡᓗ ᑕᐃᒪᐃᓪᓚᑦᑖᕐᒪᖔᑕ ᖃᐅᔨᓴᖅᑐᓂᒃ, ᓄᓇᐃᑦ ᖃᓄᐃᓕᖓᓂᖏᓐᓄᑦ ᖃᐅᔨᓴᖅᑎᓂᒃ, ᐃᒥᕐᓂᓪᓗ ᖃᐅᔨᓴᒐᒃᓴᖅᑖᖅᑐᑦ ᑕᓯᕐᓂᑦ ᓄᓇᐃᓪᓗ ᐃᓗᐊᓂᑦ ᐃᒥᕐᓂᑦ (ᒥᓕᐊᑕᐃᓐ ᐅᔭᕋᖕᓂᐊᕐᕕᒃ). ᑖᒃᑯᐊ ᖃᐅᔨᓴᖅᑕᐅᔪᑦ ᐃᑲᔪᖅᑕᐅᕗᑦ ᓄᓇᐃᑦ ᓂᒡᓚᓱᖕᓂᖏᓐᓄᑦ ᖃᐅᔨᓴᖅᑐᓂᑦ ᐃᑎᖏᑦᑐᓄᓪᓗ ᓄᓇᐃᑦ ᓯᕐᒥᖏᓐᓂᑦ ᓂᐅᖅᑐᕐᓂᕐᓂᒃ ᖃᐅᔨᓴᒐᒃᓴᖅᑕᕐᓂᕐᓂᓪᓗ ᐊᐅᓚᑕᐅᓪᓗᑎᒃ ᐱᓕᕆᖃᑎᒌᓄᑦ ᖃᓂᒋᔮᓂ ᑲᖏᖅᖠᓂᐅᑉ. ᖃᐅᔨᔭᐅᔪᓕᒫᑦ ᑲᑎᑕᐅᔪᑦ ᓴᓇᔾᔪᑕᐅᓗᑎᒃ ᐃᓱᒪᒋᔭᐅᙳᐊᖅᑐᓂᒃ ᐋᖅᑭᙳᐊᖅᓯᒪᔪᓂᒃ ᓄᓇᐃᑦ ᐃᓗᐊᓂ ᐃᒥᓄᑦ−ᓄᓇᐃᑦ ᖄᖓᓂ ᐃᒥᓄᑦ ᑲᑎᙵᓂᖏᓐᓄᑦ ᐋᖅᑭᙳᐊᕐᓗᒋᓪᓗ ᓵᑦᑐᓄᑦ ᐃᓗᐊᓂᓪᓗ ᓯᓚᑖᓄᑦ ᐋᖅᑭᒃᓯᒪᔪᓄᑦ ᑲᑎᙵᔪᓄᑦ ᓄᓇᐃᑦ ᐃᓗᐊᓂ ᐃᒦᑦ ᑰᖕᓂᖏᑦ, ᐆᓇᕐᓂᖏᑦ, ᐃᒥᑲᓪᓚᖕᓂᒡᓗ ᑰᖕᓂᕐᓂᒃ ᐃᓗᐊᓂ ᓯᓚᑖᓂᓗ ᒪᑐᐃᖓᔪᓂ ᓄᓇᐃᑦ ᐃᓗᐊᓂ ᖁᐊᖑᖏᑦᑐᓂ ᐃᓗᐊᓂ 1) ᓄᓇᐃᑦ ᐃᓕᖅᑯᓯᖏᑎᒍᑦ ᐊᒻᒪᓗ 2) ᐊᒃᑐᐃᓂᖏᑦ ᓄᓇᐅᑉ ᐃᓗᐊᓂ ᐅᔭᕋᖕᓂᐊᖅᑐᓂᑦ ᓯᓚᐃᓪᓗ ᐊᓯᔾᔨᕐᓂᖏᓐᓂᑦ. ᐅᓪᓗᒥᒧᑦ, ᐅᓂᒃᑳᖅᓯᒪᕗᒍᑦ ᒪᑐᐃᖓᔪᓄᑦ ᓄᓇᐃᑦ ᐃᓗᐊᓂ ᖁᐊᖑᖏᑦᑐᓂᒃ ᓄᓇᙳᐊᓕᐅᕈᓯᕐᓂᒃ ᓴᓇᔭᐅᔪᓂᒃ ᐊᕕᒃᓯᒪᔪᓄᑦ ᐳᖅᑐᓂᕐᓄᑦ, ᐱᖃᓯᐅᓪᖢᒋᑦ ᓄᓇᙳᐊᓕᐅᕐᓃᑦ ᖃᖓᑦᑕᖅᑎᑕᐅᓯᒪᔪᓂᑦ ᐊᔾᔨᓂᑦ ᓄᓇᓂ ᑕᓯᕐᓂ ᖁᐊᓲᖑᖏᑦᑐᓂ ᐃᖅᑲᖓᓄᑦ, ᑭᓱᖃᐅᕐᓂᕐᓄᑦ ᓇᓗᓇᐃᒃᑯᑕᓂᒃ ᖄᖓᓂᑦ ᐃᒥᕐᓂᑦ ᑭᖑᕝᕕᐅᑎᒋᓗᒋᑦ ᓄᓇᓂ ᖁᐊᖑᖏᑦᑐᓂᒃ ᖃᐅᔨᓇᓱᖕᓂᕐᓄᑦ, ᑕᓰᑦ ᓂᒡᓕᓇᕐᓂᖏᓐᓄᑦ ᐃᒦᓪᓗ ᐱᐅᓂᖏᓐᓄᑦ ᖃᐅᔨᓴᕐᓂᕐᓂᒃ, ᓄᓇᐃᓪᓗ ᖃᓄᐃᓕᖓᓂᖏᓐᓄᑦ ᐊᔾᔨᓕᐅᕐᓗᒋᑦ ᖁᐊᖑᖏᑦᑐᑦ ᓄᓇᐃᑦ ᑕᓰᑦ ᐊᑖᓂ. ᐃᓱᒪᒋᔭᐅᔪᑦ ᐋᖅᑭᙳᐊᖅᓯᒪᔪᑦ ᓄᓇᐃᑦ ᐃᓗᐊᓂ ᐃᒦᑦ ᓄᓇᐃᓪᓗ ᖄᖓᓃᑦᑐᑦ ᐃᒦᑦ ᑲᑎᙵᓂᖏᑦ ᐃᓕᖅᑯᓯᑐᖃᒥᓂ ᐊᑐᕐᓗᒋᑦ ᒥᓕᐊᑕᐃᓐ ᐅᔭᕋᖕᓂᐊᕐᕕᒃ ᖃᐅᔨᓴᕈᑕᐅᓗᓂ ᖃᐅᔨᔭᐅᔪᑦ ᓴᖅᑭᑕᐅᓂᐊᖅᑐᑦ 2025ᒥ. ᖃᐅᔨᔭᐅᓕᓵᖅᑐᑦ ᓄᓇᓂ ᑭᓱᖃᕐᓂᕐᓄᑦ ᓇᓗᓇᐃᒃᑯᑕᓂ ᑕᓯᕐᓂᒃ ᓇᓗᓇᐃᖅᓯᕗᑦ ᑕᓰᑦ ᓴᖅᑭᔮᖅᑎᑦᑎᔪᑦ ᐊᔾᔨᒌᖏᑦᑐᓂᑦ ᐃᒥᖅᑖᕐᕕᖕᓂᒃ (ᐃᒻᒥᖅᑕᐅᔪᑦ ᓄᓇᐃᑦ ᖄᖏᓐᓂᑦ ᐃᒥᓂᑦ, ᐊᐅᓚᑕᐅᔪᑦ ᓯᓚᒧᑦ ᐃᒪᐃᔭᖅᑐᓂᑦ, ᐃᒪᖃᖅᑎᑕᐅᔪᑦ ᓄᓇᐃᑦ ᐃᓗᐊᓂᑦ ᐃᒥᓂᑦ ᓄᓇᐃᓪᓘᓐᓃᑦ ᓯᕐᒥᖏᑕ ᐊᐅᖕᓂᖏᓐᓂᑦ, ᑲᑎᓯᒪᔪᓂᓪᓗ ᐃᒥᖅᑖᖅᑐᓂᑦ). ᑲᔪᓰᓐᓇᕐᓂᐊᖅᑐᓄᑦ ᖃᐅᔨᓴᕐᓂᕐᓄᑦ ᑐᑭᓯᓇᕐᓂᖅᓴᐅᑎᑦᑎᓇᓱᖕᓂᐊᖅᑐᑦ ᐃᒥᖅᑖᕐᕕᖏᓐᓂᒃ ᖃᐅᔨᓴᕐᓗᒋᓪᓗ ᑲᑎᙵᓂᐅᑐᐃᓐᓇᕆᐊᓖᑦ ᐃᑎᔪᓂ ᓄᓇᓂ ᐃᒥᐅᖃᑎᒌᖕᓂ ᐋᖅᑭᙳᐊᕐᓗᒋᓪᓗ ᓄᓇᐃᑦ ᐃᓗᐊᓃᑦᑐᑦ ᐃᒦᑦ ᑰᖕᓂᖏᑦ ᐃᓕᖅᑯᓯᑐᖃᒥᑎᑐᑦ, ᐅᔭᕋᖕᓂᐊᖅᑐᓂ, ᓯᓚᐅᓪᓗ ᐊᓯᔾᔨᕐᓂᖏᓐᓂ. ᖃᐅᔨᓴᕐᓂᕗᑦ ᓴᖅᑭᑦᑎᓂᐊᖅᑐᖅ ᓄᑖᓂᒃ ᖃᐅᔨᒪᔭᐅᔪᓂᒃ ᐃᑲᔫᑕᐅᓂᐊᖅᑐᓂᒃ ᐅᔭᕋᖕᓂᐊᕐᓂᓕᕆᔪᓂᒃ ᓵᑦᑎᓂᐊᕋᒥᒃ ᐊᒃᓱᕈᕐᓇᖅᑐᓂᒃ ᐊᒃᑐᐊᔪᓄᑦ ᐊᐅᓚᑕᐅᓂᖏᓐᓄᑦ ᓄᓇᐃᑦ ᐃᓗᐊᓂ ᐃᒦᑦ ᐃᓯᖅᑐᓂᑦ ᓄᓇᐃᑦ ᐃᓗᐊᓂ ᐃᓂᓕᐅᖅᓯᒪᔪᓄᑦ ᐅᔭᕋᖕᓂᐊᖅᑐᓂ ᑕᐃᒪᐃᑦᑐᓄᑦ ᓄᓇᐃᑦ ᓯᕐᒥᓕᖏᓐᓂ ᐃᓱᐊᓂᓗ ᖃᐅᔨᒪᔾᔪᑕᐅᓗᑎᒃ ᓯᓚᐃᑦ ᐊᓯᔾᔨᕐᓂᖏᓐᓂᒃ, ᐊᕙᑎᓕᕆᓂᕐᓂᑦ ᐊᒃᑐᐃᓂᕐᓂᒃ, ᑲᑎᑦᑐᓂᓪᓗ ᐊᒃᑐᐃᓂᕐᓂᒃ ᖃᐅᔨᓴᖅᑐᓄᑦ.
